**Viaţă, viaţă, fir de aţă!**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Frângere, înfrângere

Ce urci ca o plângere…

Tu mereu te caţări, viaţă

Legată de-un fir de aţă!

Curgere, răsfrângere,

Alean, reculegere…

Treci precum umbra prin ceaţă

Şi te usuci verde, viaţă!

Trecere, petrecere,

Grâu trecut prin secere…

Te laşi dusă şi supusă

Până eşti de tot răpusă!

Ba mă urci, ba mă cobori,

Ba mă laşi hrană la ciori…

Mă ridici spre zări albastre,

Dar sunt tot printre sihastre!

Tu esti doar o trecere

Ce plângi la petrecere!

Ce n-ai da să ştii tu, viaţă

Ghemul de mai are aţă!

Trecere, petrecere…